tomron87/hebrew-wikipedia-sentences-corpus huggingface dataset:
כדי שהמדידה "לאינץ'" תקבל משמעות, יש צורך להגדיר את כמות האינצ'ים.
תמונה דיגיטלית שנוצרה על ידי סורק או צולמה במצלמה דיגיטלית, היא בעלת רזולוציה מסוימת (בפיקסל לאינץ'), אך זו אינה בהכרח קשורה ב-dpi בו היא תודפס.
למשל, תמונה של 1000x1000 פיקסלים, יכולה להיות מודפסת בגודל פיזי של 4x4 אינץ', וברזולוציה של 250 פיקסלים לאינץ', או בגודל פיזי של 10x10 אינץ', וברזולוציה של 100 פיקסלים לאינץ'.
הגדרת הרזולוציה להדפסה אינה משנה כלל את גודלה בפיקסלים, או את איכותה של התמונה כקובץ, אלא רק את איכות ההדפסה שלה ואת גודלה הפיזי על הנייר.
Down Low הוא אלבום האולפן המלא הראשון של להקת הגרוב מטאל הישראלית בצפר.
האלבום הוקלט בבלגיה על ידי הלהקה עצמה ועל ידי כריס בליין מאולפני CCR.
המיקסים והמאסטרים נעשו על ידי טיו מדסן.
במהלך ההקלטות הציעה להקת פיר פקטורי לבצפר להופיע איתה כמופע חימום.
בזכות ההופעה הציעה חברת התקליטים רודראנר (שבה חתומות בין היתר : סליפנוט, משין הד, דרים ת'יאטר, קאניבל קורפס ועוד.) לבצפר חוזה הכולל הפקה והפצה של ארבעה אלבומים, כולל Down Low.
מתן כהן - גיטרה חשמלית
רותם ענבר - גיטרה בס
dpkg היא התוכנה העומדת בבסיס מערכת ניהול החבילות של דביאן.
תפקיד dpkg הוא להתקין, להסיר, ולספק מידע, אודות חבילות תוכנה בפורמט deb.
dpkg הוא כלי בשכבה הבסיסית, ובו משתמשים ממשקים קדמיים כ-APT כדי לייבא חבילות תוכנה ממקורות מרוחקים וממכלולי תוכנה אחרים.
כלים כמו-aptitude ו-synaptic מצויים יותר בשימוש מאשר dpkg בכוחות עצמו, משום שיש להם דרך טובה יותר להתמודד עם תלות חבילות, וכן ממשק ידידותי יותר.
החבילה dpkg במערכת כוללת, מלבד הכלים הבסיסיים הנדרשים להתקנת החבילה, מספר תוכניות שירות נוספות הדרושות לתפקודו התקין בזמן הריצה של התוכנה, כולל את dpkg-statoverride ,dpkg-divert, וכן את update-alternatives, update-rc.d, וכן את install-info.
Downtown (בעברית: מֶרְכָּז הָעִיר) הוא שיר פופ שהלחין טוני האץ' ובוצע במקור על ידי הזמרת הבריטית פטולה קלארק – גרסה שהפכה ללהיט בינלאומי והגיעה בהמשך למקום הראשון במצעד האמריקני ולמקום השני במצעד הבריטי.
במהלך 1964 האץ' טס במיוחד לביתה של פטולה קלארק שבפריז עם שירים חדשים שהוא קיווה שיעניינו אותה, אך היא לא התעניינה בשירים שהוא הציע עבורה.
האץ' אשר הפך נואש, ניגן בפניה מספר אקורדים מהשיר שכתב בהשראת הביקור הראשון שלו בניו יורק, אותו הוא חשב במקור להציע ללהקת הדו-וופ האמריקנית The Drifters.
כאשר קלארק שמעה את המנגינה היא ציינה בפניו כי אם הוא יצליח לכתוב לשיר מילים שיהיו טובות כמו המנגינה, היא בהחלט תהיה מעוניינת להקליט את השיר כסינגל הבא שלה.
השיר בביצועה של קלארק, פורסם בארבע שפות שונות במהלך סוף שנת 1964, וזכה להצלחה רבה בבריטניה, בצרפת (הן בגרסה האנגלית והן בגרסה הצרפתית), בהולנד, בגרמניה, באוסטרליה, באיטליה ביפן ובהודו.
בעקבות ההצלחה הבינלאומית לה זכה השיר קלארק הפכה לכוכבת בינלאומית.
בינואר 1965 השיר הגיע למקום הראשון במצעד הבילבורד האמריקני ובהמשך מכר מעל לשלושה מיליון עותקים בארצות הברית בלבד.
השיר זכה בפרס גראמי בשנת 1965 בקטגוריית שיר הרוק אנד רול הטוב ביותר.
בעקבות פיגועי 11 בספטמבר העיר ניו יורק אימצה את השיר בתור שיר הנושא של סדרת פרסומות המעודדות את תיירים לבקר שוב במנהטן.
ארגוןרשימהמיקוםמקורבילבורד500 שירי הפופ של כל הזמנים227
לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו איירין קארה, האוסמונדים, גרין דיי, דוראן דוראן, ניל יאנג, פרנק סינטרה, אמה בנטון, דולי פרטון, והלהקה The B-52's.
לאורך השנים השיר נכלל בסרטים שונים, בהם "Twin Town", "נערה בהפרעה" ו"מלתעות 2".
כמו כן, לאורך השנים השיר נכלל בסדרות טלוויזיה שונות, בהן פרק של "סיינפלד" בו ג'ורג' קוסטנזה חשב בטעות כי הבוס שלו שולח לו הודעה מוצפנת על דרך מילות השיר, ובפרק הבכורה של העונה השלישית של "אבודים" כאשר השיר נוגן בסצנת הפתיחה.
Download.com הוא אתר אינטרנט להורדת תוכנות אשר נוצר בשנת 1996 כחלק מ-CNET.
במקור כתובת האתר הייתה download.com אך היא הוחלפה ל-download.cnet.com.
ב-2008 ביקרו באתר יותר מ-113 מיליון גולשים עד על פי נתונים מהאתר compete.com.
Download.cnet.com מציע תוכן של ארבע קטגוריות: תוכנות (ל-Mac, ל-Microsoft Windows ולטלפונים סלולריים), מוזיקה, משחקים וסרטונים, כולם ניתנים להורדה דרך FTP משרתי האתר.
אזור התוכנות מכיל מעל לכ-100,000 תוכנות חינמיות ותוכנות שיתופיות.
כל ההורדות נצפות על ידי עורכים ומכילות תקציר על הקובץ מהמוציא לאור, ומשתמשים רשומים יכולים לכתוב ביקורות ולדרג אותן.
הורדת כל תוכנה באתר היא בחינם, ולחלקן יש גרסת ניסיון.
האתר לא גובה כסף ממשתמשיו על שימוש כל חומר.
מפיצי התוכנות רשאים להעלות את הכותרות שלהם דרך האתר Upload.com (שגם הוא בבעלות CNET) בחינם, או בעמלה קטנה המציעה גם שדרוגים.
בשנת 2004 התווספה לאתר האפשרות להורדת המוזיקה, דבר שהחליף את האתר mp3.com.
המוזיקה ניתנת להורדה בחינם ונמצאת במגוון של ז'אנרים ואמנים שונים.
ישנה האפשרות להעלות מוזיקה לאתר, ותהליך זה עובר ביקורת לפני שיוצא לאור.
ביולי 2005 אזור הווידאו באתר יצא לאור, והוא כולל סרטים, תכנים מהטלוויזיה, ספורט, קליפים של מוזיקה ועוד.
במרץ 2009 הוחלף אזור המוזיקה ב-Last.fm, ולאחר מכן הודיעו באתר שמתכננים לאפשר הורדה של כל הסרטונים בעתיד.
באוגוסט 2011 השיק האתר מנהל התקנות שנקרא CNET TechTracker, לצורך הפצת התוכנות שמוצעות בו להורדה.
ביקורת רבה נמתחה על השימוש של CNET במנהל ההתקנות, בכך שכל מטרתו היא הפצת וירוסים, סוסים טרויאניים, סרגלי כלים זדוניים ונוזקות נוספות.
CNET הודתה ש"מספר קטן של גורמי אבטחת מחשב זיהו את תוכנת ההתקנה כתוכנת פרסום או תוכנה לא רצויה".
Dragon Ball Xenoverse 2 הוא משחק לחימה ותפקידים המבוסס על זיכיון דרגון בול שפותח על ידי Dimps ופורסם על ידי Bandai Namco.
זהו משחק ההמשך של Dragon Ball Xenoverse ששוחרר ב-5 בפברואר 2015. המשחק שוחרר ב-25 באוקטובר 2016 עבור פלייסטיישן 4 ו-Xbox One, שלושה ימים לאחר מכן למחשב האישי דרך סטים, ובסתיו 2017 ל-Nintendo Switch.
זהו משחק הווידאו השני של דרגון בול ששוחרר על קונסולות משחקי הווידאו של הדור השמיני.
Dragon Ball Xenoverse 2 הוא משחק לחימה תלת-ממדי המתרחש בעולם של הזיכיון דרגון בול.
מטרת המשחק היא לתקן את ההיסטוריה המשובשת של דרגון בול מסאגת הסאיינים על ידי דמות הנוצרת על ידי השחקן; שיכול לעצב אותה, לאמן אותה, לעלות אותה רמות, ולבחור בין חמישה גזעים.
העולם העיקרי של המשחק הוא עולם עתידי-מרובה משתתפים שבו השחקן יכול לצאת למשימות ולפגוש שחקנים אחרים דרך אונליין ולהילחם איתם.
בשלבים תוכלו למצוא אויבים מוכרים מהסדרה כגון מאג'ין בו, סל, פריזה ועוד..
Dragon Ball Xenoverse (בקיצור: Dragon Ball XV) הוא משחק לחימה ותפקידים המבוסס על זיכיון דרגון בול, אשר פותח על ידי חברת דימפס , והופץ על ידי חברת בנדאי נאמקו.
המשחק שוחרר בפברואר 2015 עבור קונסולות פלייסטיישן 3, פלייסטיישן 4, Xbox 360, Xbox One, ו-Microsoft Windows.
ב-17 במאי 2017, אושר שהמשחק הבא בסדרה, Dragon Ball Xenoverse 2 ייצא בעתיד.
Dragon Ball FighterZ (בתרגום חופשי לעברית: דרגון בול לוחמים) הוא משחק מחשב מסוג לחימה שמבוסס על זיכיון דרגון בול.
המשחק יצא לפלייסטיישן 4, Xbox One, מיקרוסופט ווינדוס ו-Nintendo Switch בשנת 2018.
דרגון בול משתמש במנוע הגרפי Unreal Engine 4, ומוצג בסגנון 2.5D.
במשחק יש 23 דמויות בהם ניתן לשחק (ועוד 17 דמויות המצריכות תשלום נוסף, עם עוד 2 שיבואו בעתיד):
Dovetail Games (בעבר: RailSimulator.com) היא חברה בריטית העוסקת בפיתוח משחקי וידאו.
החברה הוקמה בשנת 2008 על ידי פול ג'קסון, טים גטלנד וצ'ארלי מקמיקינג.
הסדרה הקודמת של טריין סימולטור, רייל סימולטור, פותח על ידי Kuju Entertainment, אותה החברה שפותחה את מיקרוסופט טריין סימולטור עם מיקרוסופט.
צורת ההתפתחות השתנתה לגרסה חדישה של התוכנה שנקראה Train Simulator אשר יצאה בסטים.
Dovetail Games הכריזה ב-1 ביולי 2014 על מוצר הסימולציה החדש הראשון שלה; משחק סימולציית דיג בשם Euro Fishing.
Downtown (בעברית: מרכז העיר) הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני ג'יי באלווין.
השיר יצא לאור ב-19 בנובמבר 2017, כסינגל שלא נכלל באף אלבום.
בסמוך ליציאתו עלה השיר לספוטיפיי ולשאר רשתות הזרמות המדיה.
שיר זה הוא שיתוף הפעולה השני של השניים, כאשר בעבר התארחה אניטה ברמיקס שיצא עבור השיר "Ginza", של באלווין.
בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש.
עם יציאתו נכנס השיר אל המקום ה-1 במצעד שירי הפופ שבברזיל, ה-37 במצעד הקולומביאני, וה-13 במצעד שבפורטוגל.
השיר נכתב על ידי אניטה, ג'יי באלווין, סקיי רומפינדו וג'סטין קוילס, והופק על ידי רומפינדו גם כן.
את השיר פרסמה אניטה לראשונה באינסטגרם, ובנוסף לכך גם הצצות אל תוך הוידאו קליפ שצולם עבורו.
לפני יציאתו של השיר הזה, יצא השיר "Is That for Me", במסגרת אותו פרויקט.
השיר היה בשיתוף הדיג'יי אלסו, והוא נכתב בשפה האנגלית והספרדית.
הוידאו קליפ הרשמי של השיר צולם על ידי הבמאי ברונו איגלוטי בניו יורק ב-7 בנובמבר 2017. אניטה נסעה לניו יורק למספר פגישות של קידומי מכירות ולאחר מכן נפגשה עם באלווין ואיגלוטי, כדי לדון על הקליפ.
איגלוטי ואניטה עבדו בעבר על כמה קליפים של אניטה, אשר כללו בין היתר את "Paradinha" ו-"Sua Cara".
אניטה ובלוויין הפיצו לראשונה את הקליפ על ידי פרסום סדרה של כמה תמונות וסרטונים, מאחורי הקלעים על ברשתות החברתיות.
הקליפ יצא בסופו של דבר ב-20 בנובמבר 2017, יום לאחר הופעת הבכורה על שירותי הזרמה וחנויות המוזיקה המקוונות.
הקונספט של הסרטון הוא חקר היקום הזוהר של בתי הקזינו של פריז בשנות ה-40, והוא מציג את אניטה ואת באלווין כשני רמאים הגונבים את כספם של שחקני קזינו אחרים.
התלבושות שבהן השתמשה אניטה הציגו תערובת של בגדים מחנות הכלבו C & A - הנותנת חסות בפרויקט צ'ק מאט - עם אלמנטים ואביזרים נוספים שעוצבו ונוצרו על ידי מעצבים שונים.
מקוםתאריםמכירותארגנטינה (CAPIF)פלטינה20,000איטליה (FIMI)זהב25,000ארצות הברית (RIAA)פלטינה 6× (לטיני)360,000ספרד (PROMUSICAE)פלטינה 2×80,000פורטוגל (AFP)פלטינה10,000 מכירות + הזרמת מדיה בלבד
Down Under הוא פזמון של להקת הרוק האוסטרלית Men at Work.
השיר הופץ לראשונה בשנת 1980, כ-B-side של שיר שלהם בשם "Keypunch Operator".
הוא נכתב על ידי שניים מחברי הלהקה: קולין האי ורון סטרייקרט.
הגרסה הראשונית לשיר הייתה שונה מעט מהגרסה שהופצה מאוחר יותר ב-2 בנובמבר 1981 על ידי קולומביה רקורדס, כסינגל השני מתוך אלבום הבכורה של הלהקה "Business as Usual".
השיר הגיע למקום הראשון במצעד הפזמונים באוסטרליה בדצמבר 1981 ולאחר מכן הגיע גם לראש מצעדי הפזמונים בניו זילנד (פברואר 1982), בקנדה (אוקטובר 1982) ולמקום הראשון בבילבורד הוט 100 בסוף שנת 1982. שני מיליון עותקים נמכרו מן השיר בארצות הברית.
הוא הגיע למקום הרביעי במצעד שירי 1983 של הבילבורד, למקום הראשון במצעד הבריטי, והיה לשיר היחיד של הלהקה שנכנס ל-20 הגדולים בבריטניה.
כמו כן הוא הגיע למקום ראשון במצעדים בגרמניה, דנמרק, איטליה, אירלנד ושווייץ והגיע לעשרת הגדולים במדינות רבות אחרות.
Down under נתפס כשיר פטריוטי אוסטרלי והוא נוגן באירועי ספורט שונים.
השיר ליווה את צוות היאכטה Australia II שניצח בתחרות גביע אמריקה 1983. גרסת רמיקס לשיר הופיעה בסיום הסרט קרוקודיל דנדי בלוס אנג'לס משנת 2001. הלהקה ביצעה את השיר בטקס הסיום של אולימפיאדת סידני 2000.
בשנת 2001 בחרה האגודה לשמירת זכויות מבצעים האוסטרלית APRA, לקראת שנת ה-75 לפעילותה, את השירים האוסטרלים הגדולים מאז שנת 1926. על פי בחירתם של 100 בכירים בשורות תעשיית המוזיקה האוסטרלית, down under הגיע למקום הרביעי.
השיר דורג בשנת 2006 על ידי ערוץVH1 במקום ה-96 ברשימת 100 השירים של שנות ה-80.
השיר מתאר גבר אוסטרלי המטייל בעולם ונפגש עם דמויות שונות המתעניינות בארצו.
הוא מבוסס על חוויותיו של סולן הלהקה האי מחוץ לאוסטרליה.
האי סיפר כי תוכן השיר הושפע מדמות קומית שיצר הקומיקאי האוסטרלי בארי המפריז אודות אוסטרלי שנוסע לאנגליה.
בשיר מילות סלנג ומילים הקשורות לתרבות הסמים.
קומבי הוא שמו של רכב להסעת נוסעים מסוג פולקסווגן טייפ 2 הידוע גם כפולקסווגן טרנספורטר והיה מזוהה בשנות השישים עם תרבות ההיפים.
Hippie trail הוא כינוי לנתיב מסעות של צעירים ממערב אירופה לדרום-מזרח אסיה שהיה פופולרי בשנות השישים והשבעים.
הביטוי full of zombie מתייחס לשימוש בסוג מסוים של מריחואנה.
באתר songfacts הגיב האי על משמעות השיר:
הקליפ לשיר נושא אופי קומי.
חברי הלהקה משחקים את הנאמר בשיר.
צילומי החוץ לקליפ התבצעו בדיונות החול קרונולה, סידני.
בסוף הקליפ נושאים חברי הלהקה ארון קבורה.
האי הסביר שארון הקבורה הוא אזהרה לאוסטרלים שארצם מאבדת את זהותה כתוצאה מפיתוח יתר ומאמריקניזציה.
תביעה משפטית בנושא זכויות יוצרים
בשנת 2007 שודרה בשעשועון טלוויזיה אוסטרלי השאלה "איזה שיר ילדים מופיע בשיר down under של men at work?".
התשובה לשאלה הייתה השיר "kukabbura sit on a gum tree" שנכתב בשנת 1932 על ידי מורה אוסטרלית בשם מריון סינקלייר.
חברת לאריקין מיוזיק שהחזיקה בזכויות היוצרים על השיר נחשפה לאחר שידור השעשועון לדמיון בין שני השירים, והחליטה לתבוע את הלהקה ואת חברת התקליטים שלה.
בשנת 2010 בית המשפט באוסטרליה פסק כי הלהקה הפרה את זכויותיה של לאריקין, בכך שבנגינת החליל בשיר, השתמשה הלהקה בלחן של שיר הילדים, ופסק כי לאריקין תזכה ל-5% מתמלוגי השיר שהצטברו משנת 2002.
"Dov'è l'amore" (בעברית: "איפה האהבה") הוא סינגל שהוקלט על ידי הזמרת-יוצרת האמריקאית שר, מתוך אלבומה העשרים ושניים, Believe.
השיר יצא לאור ב-6 ביולי 1999, כסינגל הרביעי והאחרון מתוך האלבום, על ידי חברות התקליטים האחים וורנר ו-WEA.
השיר הגיע למקום הרביעי במצעד שבהולנד, והרביעי במצעד שבספרד.
השיר נכתב על ידי מארק טיילור ופול בארי והופק על ידי טיילור ובריאן רולינג.
גרסת הרדיו של השיר שנעשתה על ידי אמיליו אסטפן, קוצרה בכמה שניות מהגרסה המקורית.
גרסתו היא גרסת דאנס של השיר.
בנוסף לכך, יצא השיר כסינגל בבריטניה ב-25 באוקטובר 1999.
עם השיר הופיעה שר במהלך סיבוב ההופעות הרביעי שלה, "Do You Believe?
Tour", שהתקיים בין שנת 1999 לשנת 2000, ונתמך על גבי אלבומה העשרים ושניים, Believe.
בנוסף לכך, היה השיר לחלק מרשימת השירים אותם ביצעה שר בכל אחד מהמופעים שנכללו בסיבוב ההופעות.
במרוצת השנים, הופיעה שר עם השיר במספר תוכניות טלוויזיה.
בראיון שנערך עם שר בנורווגיה בשנת 1999, היא סיפרה כי השיר נבחר לתפקד כסינגל הרביעי והאחרון מתוך האלבום.
עוד היא הוסיפה, כי הזמרת האמריקאית מדונה, הייתה צריכה לביים את הקליפ, אך מסיבות לא ידועות שלא ציינה, הוחלפה בג'יימי או'קונור.
הקליפ של השיר עוסק בניסיון של גבר לגרום לאישה לטינית להתאהב בו.
במהלך הקליפ, ניתן לראות רקדנים רבים רוקדים את ריקוד הפלמנקו, תוך שנגני ליווי ניצבים לידם.
בסמוך לכך, ניתן לראות את שר, לבושה בשמלת פלמנקו אדומה, כשהיא יושבת בחדר הצבוע באדום.
הקליפ של גרסת הרדיו שנעשתה על ידי אמיליו אסטפן קוצרה בכמה שניות מהקליפ המקורי.
בשנת 2004, יצא אלבום הווידאו The Very Best of Cher: The Video Hits Collection, אשר כלל בתוכו את קליפ השיר.
Down to Earth הוא שיר מתוך סרט ההנפשה הממוחשבת של פיקסאר, "וול-E", אשר הופץ לראשונה בשנת 2008. השיר נכתב ובוצע על ידי פיטר גבריאל, כאשר גבריאל גם הלחין אותו יחד עם תומאס ניומן.
בביצוע השיר לוקחת חלק גם מקהלת סווטו גוספל, מקהלת גוספל דרום אפריקאית.
השיר הופץ לראשונה ב-10 ביוני 2008 על ידי וולט דיסני רקורדס ו-Real World Records, כמו כן, הוא שיר מספר 37 בפסקול "WALL-E" אשר הופץ לראשונה ב-24 ביוני 2008.
השיר פותח בשביל סרט ההנפשה הממוחשבת של פיקסאר, "וול-E", אשר הופץ לראשונה בשנת 2008, כאשר הוא מושמע בקרדיטי הסיום.
בריאיון לעיתונאי מארק בלייק, גבריאל אמר שכילד הוא אהב אנימציה, ולכן הוא חובב ענק של פיקסאר, כמו כן, הוא הוסיף שמפני שיש לו ילדים קטנים הוא רואה את הסרט פעמים רבות.
גבריאל הוסיף שהיה לו נהדר לעבוד עם ניומן, אשר הלחין את הפסקול הטוב ביותר לטלוויזיה אי פעם עבור הסדרה "עמוק באדמה".
שנהפרסקטגוריהתוצאה2009פרס גלובוס הזהבהשיר המקורי הטוב ביותרפרס אוסקרהשיר המקורי הטוב ביותרפרס גראמיהשיר הטוב ביותר שנכתב למדיה ויזואלית
דרגון בול זי: קאקארוט הוא משחק תפקידים בעולם פתוח שפותח על ידי חברת CyberConnect2, אשר הוצא לאור על ידי Bandai Namco Entertainment במקור ב-17 בינואר 2020 ל-PlayStation 4, Xbox One ולמחשב אישי.
המשחק מבוסס על האנימה "דרגון בול זי" ועוקב אחר הרפתקאותיהם של סון גוקו, וג'יטה ושאר לוחמי ה-Z.
בדומה לסדרת האנימה, עלילת המשחק מחולקת למספר סאגות: סאגת הסאיינים, סאגת נאמאק, סאגת האנדרואידים וסאגת בו.
עם זאת, במשחק יש גם קטעים מקוריים וחדשים שנוצרו במיוחד עבורו.
המשחק הוא משחק פעולה המשלב בתוכו אלמנטים של משחקי לחימה ומשחקי תפקידים ממוחשבים.
השחקן יכול להילחם ביריבים שונים ולקחת חלק בפעילויות כגון דיג, בישול, אכילה, נהיגה במכונית מרחפת ואימון הדמויות השונות במשחק.
המשחק מציג "עץ יכולות" לכל דמות והשחקן יכול לקחת חלק בקרבות על מנת לשפר את יכולותיהן של הדמויות במשחק.
השחקנים יכולים לחקור את עולם המשחק (שמורכב ממפות רחבות בעלות מסכי טעינה ביניהן), השלמת העלילה הראשית והשלמת סיפורי צד (Side Quests).
בנוסף, במשחק קיימת מערכת בשם "לוח קהילה" בו השחקנים יכולים להרוויח מדליות שקשורות לדמויות בעולם של דרגון בול ולמקם אותן על הלוח.
הלוח מחולק למספר חלקים, כאשר כל חלק (במידה והוא מכוסה במדליות) נותן בונוסים לשחקן: לוח הלחימה, לוח בישול, לוח אימונים וכו'.
השחקן יכול לבשל מאכלים שונים בעזרת מרכיבים שהשיג בעולם המשחק: החל מדגים ועד לבשר שנאסף בציד.
המאכלים אותם השחקן מבשל מעניקים לו תוספות לכוח, בריאות וכן לאנרגיית הצ'י שלו לזמן מוגבל.
המשחק מכיל שבע דמויות עליהן השחקן יכול לשלוט: גוקו, גוהאן, פיקורו, וג'יטה, וג'יטו וטראנקס העתידי.
ככל שהשחקן מתקדם בעלילת המשחק ולוקח חלק במשימות צדדיות, דמויות נוספות ייפתחו.
בנוסף אליהן, דמויות שונות יכולות להיות "דמויות מסייעות" כאשר השחקן יכול להיכנס לקרב עם שתי דמויות מסייעות.
הנבלים במשחק ברובם הם נבלים אייקונים בסדרת האנימה: פריזה, סל, וג'יטה, מאג'ין בו ודמויות נוספות שהופיעו בזיכיון.
חלק ממשימות הצד כוללות דמויות שהופיעו בסדרה "דרגון בול".
עד כה (אוגוסט 2023) המשחק הציג חמש חבילות הרחבה אותן ניתן לרכוש בנפרד או לקבל במידה והשחקנים רכשו גרסאות מורחבות של המשחק:
שתי חבילות ההרחבה שממשיכה את הסיפור הראשי ומציגה לשחקנים את בירוס, אל ההרס שהתעורר משינה ארוכה ומחפש אחר ה"סופר סאיין גוד".
בנוסף, נבל ותיק של גוקו חוזר בצורה משופרת במטרה לדרוש נקמה.
השחקנים יכולים לשדרג את דמויותיהם של גוקו ווג'יטה ולקבל את צורות הסופר סאיין גוד והסופר סאיין בלו.
חבילת ההרחבה שמתרחשת במציאות אלטרנטיבית בה גוקו חלה במחלת לב קשה בזמן פלישת האנדרואידים לכדור הארץ.
ההרחבה מספרת את סיפור ההישרדות של טראנקס העתידי והאירועים שהובילו אותו להגיע לעולמם של לוחמי ה-Z ולהזהיר אותם מהעתיד הצפוי להם.
בארדוק - לבדו כנגד הגורל
חבילת ההרחבה משמשת כפריקוול לאירועי המשחק ומספרת על האירועים שהובילו להשמדת כוכב הלכת וג'יטה ועל מאבקו של בארדוק, אביהם של גוקו וראדיץ במלחמתו נגד פריזה והצלת הכוכב מהשמדה.
חבילת ההרחבה משמשת כפריקוול לאירועי המשחק ועוקבת אחר גוקו הצעיר (בסוף הסדרה "דרגון בול") שמשתתף בטורניר אמנויות הלחימה כשלוש שנים לאחר שהביס את המלך פיקורו המרושע.
הרחבה זו בנויה במתכונת של משחקי לחימה טיפוסיים ובו שתי דמויות נלחמות אחת בשנייה בזירת קרב.
סוף סאגת בו (סאגת אוב)
בינואר 2024 יצאה חבילת המשך המבוססת על הפרקים האחרונים בדרגון בול Z שעד אז לא הוכנסו למשחק, ומתרחשים 10 שנים לאחר תבוסתו של קיד בו.
Down on the Upside הוא אלבום האולפן החמישי של להקת הגראנג' סאונדגארדן שיצא לאור במאי 1996 בחברת התקליטים A&M.
זהו האלבום השני עם הבסיסט בן שפרד שהחליף את היו ימאמוטו החל מהאלבום הקודם.
לאחר סיום סיבוב ההופעות של האלבום הקודם שהצליח מאוד, "Superunknown" (שיצא ב-1994), החלה הלהקה לעבוד על אלבום חדש.
עיקר הפקתו של אלבום זה נעשה על ידי הלהקה עצמה, והוא נחשב לפחות כבד ואפל מהאלבומים הקודמים של הלהקה, והוא למעשה אלבום בו הלהקה התנסתה באופי סאונד שונה.
האלבום כיכב בראש מצעדי האלבומים בניו זילנד ואוסטרליה, ובשבוע הבכורה לאחר יציאתו דורג במקום השני במצעד הבילבורד 200 בארצות הברית, לאחר שמכר מעל ל-200 אלף עותקים.
הלהקה הופיעה בפסטיבל ה-Lollapalooza בשיקגו במופע המרכזי כחלק מסיבוב הופעותיה הבינלאומי לאלבום זה.
לאחר אלבום וסיבוב הופעות של אלבום זה, התפרקה הלהקה ופעילותה הופסק במשך 16 שנים, ואלבום האולפן הבא היה רק לאחר איחודה המחודש של הלהקה ב-2012.
אלבום זה מכר בסך הכל כ-1.6 מיליון עותקים בארצות הברית והוא אחד האלבומים הנמכרים של הלהקה.
ההקלטות לאלבום זה נערכו בין נובמבר 1995 לפברואר 1996, באולפן "Litho" ובאולפן "Bad Animals" (האולפן בו הקליטה את "Superunkown") בסיאטל, וושינגטון.
האולפן "Litho" הוא אולפן ששייך לגיטריסט להקת פרל ג'אם, סטון גוסארד (בו נעזרה הלהקה בהפקת האלבום הקודם).
ההפקה לאלבום זה נעשתה ברובה על ידי חברי הלהקה, שהחליטה לעבוד הפעם בהפקה עצמית ללא מפיק מוזיקלי.
עיקר הסיבה לכך לפי סולן הלהקה כריס קורנל הוא בכך שמפיק היה גורם ל"דילול יצירתי" של הלהקה והיה לוקח את הסגנון האומנותי של האלבום ביותר מידי כיוונים, ולכן על מנת לעבוד באופן מהיר יותר החליטו לעבוד ללא מפיק.
אדם קספר, שעבד עם הלהקה כעוזר מפיק באלבום הקודם - עזר לה להפיק ולמקסס את השירים באלבום.
העבודה על האלבום התחילה עוד לפני כן ביולי 1995. הלהקה הפסיקה את העבודה על מנת להופיע בפסטיבלים האירופיים, שם ניסתה את החומר החדש שלה לקראת תחילת העבודה על האלבום.
לאחר מכן נכנסה הלהקה לתקופה של כתיבת השירים במשך כחודש, ואז הקליטה את רוב האלבום באולפן "Litho".
באלבום זה באופן כללי ביצעה הלהקה יותר עבודה יחידנית של חברי הלהקה ופחות שיתוף פעולה ביניהם.
חברי הלהקה החליטו להשאיר הרבה סאונדים "מלוכלכים" באלבום זה כמו קטעים לא מכוונים של הגיטרות, ורעשי פידבק (סאונדים שאותם המפיקים המוזיקליים בדרך כלל "מנקים" בעריכה).
עקב העובדה שעל האלבום עבדה הלהקה ללא מפיק ובקו המוזיקלי שמאפיין אותה בלבד ללא שיתופי פעולה, תיארו חברי הלהקה את העבודה באלבום זה כ"מהירה ויעילה יותר".
רוב החומרים לאלבום נכתבו על ידי סולן הלהקה כריס קורנל ובסיסט הלהקה בן שפרד.
לפי פרסומים שונים, כבר בהקלטות לאלבום התגלעו מחלוקות בין הגיטריסט קים ת'איל לבין הסולן קורנל (חילוקי דעות שלאחר מכן גרמו לפירוק הלהקה) באשר לרצונו של קורנל לסטות מהסגנון ה"כבד" שאפיין את האלבומים הקודמים של הלהקה בעוד ת'איל רצה להישאר באותו הסגנון שהפך להיות סימן ההיכר של הלהקה.
למעשה יצא כך שתרומתו היחידה של ת'איל לכתיבת האלבום הוא השיר "Never the Machine Forever", השיר האחרון שהקליטה הלהקה.
מאט קמרון – תופים, קולות רקע, סינתיסייזר (רצועה 9)
כריס קורנל – שירה, גיטרת קצב, מנדולינה (רצועה 5), מקלדת (רצועה 14)
בן שפרד – בס, קולות רקע, מנדולה (רצועה 5), גיטרה (רצועה 15)
אדם קספר - פסנתר (רצועה 9)
סטודיו בן מארה - צילומי "קולנוע"
בן שפרד - צילום אחורי בתקליטור
קווין ווסטנברג - צילומים אחרים
מאט בייליס, סאם הופסטד - עוזרי הפקה
ג'ון ברטון, טון סמורדון - עזרה בתכנות
דייוויד קולינס - מסטרינג באולפן A&M (הוליווד, קליפורניה)
אדם קספר - עוזר הפקה בכיר, תכנותים, מיקסינג
גרג קפלינגר - תכנות תופים
דריל פיטרס - תכנות גיטרות
Drag Me Down (בעברית: לגרור אותי למטה) הוא שיר שהוקלט על ידי להקת הבנים האנגלית-אירית ואן דיירקשן, לאלבום האולפן החמישי שלהם, Made in the A.M.
השיר פורסם ברחבי העולם ב-31 ביולי 2015 והיה הסינגל הראשון של הלהקה מאז עזיבתו של זאין מאליק מוקדם יותר באותה השנה.
בשבועו הראשון, הוצב Drag Me Down בראש המצעדים בהממלכה המאוחדת, אירלנד, צרפת, אוסטריה, אוסטרליה וניו זילנד.
השיר הפך לסינגל הראשון של הלהקה שהגיע לראש המצעדים בצרפת ובאוסטרליה, וכן לרביעי שהגיע לראש המצעדים בניו זילנד ובבריטניה.
בשבועו הראשון במצעד הבילבורד הוט 100, הוצב השיר במקום השלישי.
השיר זכה בפרס הווידאו קליפ הטוב ביותר שזכה במעריץ בטקס פרסי המוזיקה הבריטית לשנת 2016.
השיר היה לסינגל הראשון של הלהקה מאז עזיבתו של זאין מאליק במרץ 2015. ההכרזה הראשונה על יציאתו של הסינגל פורסמה על ידי ליאם פיין בחשבון הטוויטר שלו, ולאחריו הודיעו שאר חברי הלהקה, ב-31 ביולי 2015.
Drag Me Down הוא רצועת רוק פופ של מידטמפו שנכתבה על ידי ג'יימי סקוט, ג'וליאן בונטה וג'ון ראיין, שכתבו והפיקו כמה מהשירים בשני אלבומיה הקודמים של הלהקה, Midnight Memories ו-Four.
לדברי עורך העיתון היומי לוס אנג'לס טיימס, מיקאל ווד, הלחן מכיל נגינת גיטרה קפיצית שמזכירה את שירי הפוליס, או את "Rude" של !Magic.
השיר כתוב בסי מינור, בקצב של 138 פעימות לדקה.
הווידאו קליפ לשיר בוים על ידי בן וגייב טרנר, וצולם במרכז החלל ג'ונסון של נאס"א ביוסטון, טקסס.
הקליפ עלה ל-Vevo ב-31 ביולי 2015. בקליפ מופיעים חברי הלהקה כאסטרונאוטים המתכוננים למשימת חלל.
הקליפ זכה בפרס הווידאו קליפ הטוב ביותר בטקס פרסי המוזיקה הבריטית לשנת 2016.
נכון לנובמבר 2020, זכה הקליפ ללמעלה מ-905 מיליון צפיות ביוטיוב.
בסתיו 2015, פורסם הרמיקס של Big Payno, בהשתתפות הראפר האמריקאי Lunchmoney Lewis, שנעלל במיני-אלבום הקרוי על שם הסינגל הבא של הלהקה, Perfect.
גרסה אינסטרומנטלית לשיר נשמעה בסדרת הטלוויזיה האנטומיה של גריי (עונה 13 פרק 8).
הרצועה נכללה בפסקול אופרת הסבון הברזילאית Totalmente Demais משנת 2015.
השיר מופיע בפסקול משחק הווידאו Madden NFL 19.
דוקסיג'ן הוא מחולל תיעוד, כלי לכתיבת תיעוד הפניה לשורות קוד בתכנה.
התיעוד נכתב על ידי המתכנת (המקודד) בתוך מקטעי שורות הקוד במהלך התכנות, דבר שמאפשר שמירה על עדכניות התיעוד לגבי שינויים/תוספות שנעשו בתוכניות.
דוקסיג'ן יכול להצליב תיעוד וקוד (כלומר, התיעוד שיחולץ משורות הקוד יכלול הפניה מדויקת למקור ממנו חולץ), כך שקורא מסמך התיעוד יכול להבין בקלות לאילו שורות קוד בפועל מפנה התיעוד.
הגרסה הראשונה של דוקסיג'ן 'השאילה' קוד מגרסה מוקדמת של ++DOC, חבילת תוכנה שפתחו רולנד וונדרלינג ומלטה זוקלר במכון Zuse Berlin.
מאוחר יותר, שוכתב קוד דוקסיג'ן על ידי דימיטרי ואן היץ'.
דוקסיג'ן הוא תוכנה חופשית, המופץ בתנאי הרישיון הציבורי הכללי של גנו GNU GPL, גרסה 2.
דוקסיג'ן (כמו גם Javadoc) מחלץ תיעוד 'מהערות' מלל שנכתבו בקובץ שורות קוד המקור.
הוא תומך בתחביר Javadoc וגם בתגיות תיעוד המשמשות בערכת הכלים Qt.
דוקסיג'ן יכול להפיק פלט בשפת: HyperText Markup (HTML), Microsoft Compiled HTML Help, תבנית מלל עשיר (RTF), תבנית מסמך נייד (PDF), LaTeX, פוסטסקריפט או דפי man.
מאחר שדוקסיג'ן הוא למעשה חבילת קוד פתוח, המשמעות היא שעל ידי הוספת קוד עצמאי, ניתן להרחיב את התמיכה, על פי הצורך, גם לשפות תכנות נוספות.
דוקסיג'ן פועל ברוב מערכות ההפעלה: כול דמויי היוניקס לסוגיהם, MacOS ו-Windows.
אחת מהתכונות המובנות בדוקסיג'ן היא היכולת להפיק תרשימי תלויות וירושה לשכבות שפת ++C, יכולת זו מאפשרת תצוגה חזותית של תלויות קוד ואובייקטי תכנה אלו באלו.
על ידי שימוש בכלי 'dot' ו- Graphviz.
ניתן אף להרחיב את היכולות החזותיות של דוקסיג'ן להפקת דיאגרמות ותרשימים מתקדמים ביותר.
התחביר הגנרי להוספת הערות תיעוד לתוך שורות הקוד, נעשה על ידי הוספת כוכבית נוספת לאחר תו התיחום ולפני תחילת הזנת ההערה '/*':/**
/לחלופין, ניתן גם לסמן התחלת שורה ברווח-כוכבית-רווח כדלקמן, אך אין זה הכרחי./**
/תוכניתנים רבים נמנעים מלעשות שימוש בהערות בסגנון C ובמקום זאת משתמשים בהערות בשורה יחידה בסגנון ++C.
דוקסיג'ן מזהה ומקבל גם הערות עם לוכסן ימני נוסף, כמו בדומה הבאה:/// <A short one line description>
/// @return Description of the return valueהדוגמה הבאה מציגה את אופן תיעוד הערה בקובץ מקור בשפת ++C.
};גישה חלופית לתיעוד משתנים בשורות הקוד מוצגת להלן.
תוצאת מבנה התיעוד תהיה זהה בשני המקרים.
}אפשר גם להשתמש בשפת סימון עשירה יותר.
לדוגמה, הוספת משוואות באמצעות פקודות LaTeX :/**
את קוד המקור של דוקסיג'ן נתן למצוא ב-GitHub, דימיטרי ואן היץ', המפתח הראשי של דוקסיג'ן, תומך בחבילה וממשיך לתורם בהתפתחותה תחת שם המשתמש 'דוקסיג'ן'.
דוקסיג'ן כתוב בשפת ++C, וכולל למעלה מ-300,000 שורות קוד מקור.
לניתוח מילולי, מופעל הכלי הסטנדרטי Lex (או מחליפו Flex) על יותר מ-35,000 שורות של תסריטי Lex.
כלי ניתוח נוספים בהם נעשה שימוש:
בכלי הניתוח Yacc (או מחליפו Bison), למשימות קלות
קוד ++C, לניתוח שפה עיקרי
הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 30 במאי 2021 עיר ג'קסונוויל, פלורידה אולם Daily's PlaceTIAA Bank Field מספר צופים 5,200 סדרת אירועי שלם וצפה של AEWRevolutionDouble or Nothing(2021)All Out סדרת אירועי Double or Nothing2020Double or Nothing(2021)—
(2021) Double or Nothing היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW).
האירוע נערך ב-30 במאי 2021, והיה האירוע השלישי בסדרת אירועי Double or Nothing, והראשון שנערך ביום ראשון.
אירוע זה היה גם האירוע הראשון עם קהל בתפוסה מלאה, בנוסף לכך שהיה אירוע השלם וצפה האחרון שנערך באולם ה-Daily's Place במהלך מגפת הקורונה.
עקב מגפה זו הארגון נאלץ להחליף מיקום, כאשר האירוע היה אמור להיערך במקור ב-29 במאי 2021 ב-MGM גרנד גרדן ארנה, בפרוורי לאס וגאס של פרדייז, נבדה.
רוב הקרבות באירוע התקיימו באולם ה-Daily's Place, בעוד שהקרב המרכזי התקיים באצטדיון ה-TIAA Bank Field, שנמצא בסמוך לאולם עצמו.
בקרב המרכזי, The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) ניצחו את The Pinnacle (קאש וילר, דקס הרווד, MJF, שון ספירס ווורדלו) בקרב סטדיום סטמפיד (אם קבוצת The Inner Circle הייתה מפסידה, היא הייתה חייבת להתפרק).
האירוע היה בולט גם בעיקר בשל הופעות מפתיעות של ליאו ראש ומארק הנרי, שערכו בכורה בארגון, בנוסף לסצנה בודדה של קונאן במהלך קרב הסטדיום סטמפיד.
Double or Nothing נחשב לאירוע הדגל של All Elite Wrestling (AEW), כאשר האירוע הראשון בסדרה נערך בשנת 2019 ושימש כאירוע השלם וצפה הראשון של הארגון.
אירוע זה נערך מדי שנה בתאריך הקרוב ליום הזיכרון ונחשב לאחד מארבעת אירועי השלם וצפה הגדולים של הארגון, לצד All Out, Full Gear, ו-Revolution, כאשר ארבעת אירועים אלו מחולקים באופן שווה בצורה רבעונית; כלומר, בכל רבעון מתקיים אחד מאירועי שלם וצפה אלו.
האירוע של שנת 2019 היה השלישי בסדרת אירועי Double or Nothing ונערך ב-30 במאי בבסיס הצילומים של AEW באולם ה-Daily's Place בג'קסונוויל, פלורידה, כשהקרב המרכזי נערך באצטדיון ה-TIAA Bank Field, שנמצא בסמוך לו.
הארגון שיתף פעולה עם תיאטראות סינמארק, הארקינס ומרקוס אשר לקחו חלק בהקרנת המופע.
ב-29 במאי, יום לפני קיום האירוע, רשת הטלוויזיה TNT שידרה תוכנית של שעה אשר נקראה Countdown to Double or Nothing.
בזמן שלארגון היו תוכניות לערוך את האירוע Double or Nothing לשנת 2020 ב-MGM גרנד גרדן ארנה, שבסטריפ של לאס וגאס, מגפת הקורונה ביטלה את תוכניות אלו.
בתגובה, ארגון ההיאבקות הודיע שהאירוע של שנת 2020 יתקיים כמתוכנן, אך במיקום אחר: באולם ה-Daily's Place ובאצטדיון ה-TIAA Bank Field, שנמצא בסמוך לו בג'קסונוויל, פלורידה.
הכרזה זו נלוותה להכרזה נוספת, שבה הקהל התבשר על קיום אירוע שלישי בסדרת אירועי Double or Nothing ב-29 במאי 2021 ב-MGM גרנד גרדן ארנה.
כתוצאה מכך, ה-MGM גרנד גרדן ארנה העניק החזרים כספיים לבעלי הכרטיסים שנרכשו במועד המקורי.
ב-5 במאי, נשיא הארגון, טוני חאן, הכריז שהאולם יקיים את המופע בתפוסה מלאה, מה שהפך את אירוע זה לראשון שמתקיים עם קהל בתפוסה מלאה מאז פרוץ המגפה.
האירוע של שנת 2021 הסתמן כאירוע השלם וצפה האחרון של AEW שמתקיים באולם ה-Daily's Place במהלך המגפה, כאשר נודע שהארגון יחזור באמצע חודש יולי למתכונת הרגילה שבה תיפקד לפני פרוץ המגפה עם אירוע השלם וצפה הבא, All Out, שייערך בחודש ספטמבר בשיקגו.
העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite, Dark ו-Elevation.
ב-5 במאי במסגרת פרק הספיישל Blood and Guts, קרב בין אורנג' קאסידי לפאק, המדורגים במקום הראשון והשני בהתאמה, הוכרז לפרק בשבוע הבא של התוכנית, כאשר המנצח בקרב זה יתמודד על אליפות העולם של AEW מול האלוף, קני אומגה, באירוע Double or Nothing.
לעומת זאת, הקרב בין השניים הסתיים בנוקאאוט כפול.
כתוצאה מכך, הוחלט שאומגה יגן על התואר גם נגד קאסידי וגם נגד פאק בקרב משולש באירוע Double or Nothing.
באירוע Full Gear, שנערך ב-7 בנובמבר 2020, MJF ניצח את כריס ג'ריקו וזכה בהזדמנות להצטרף ביחד עם וורדלו לקבוצת The Inner Circle (שהורכבה מג'ריקו, סמי גווארה, ג'ייק הייגר, סנטנה ואורטיז).
לעומת זאת, ב-10 במרץ 2021 בפרק של התוכנית Dynamite, MJF בגד בקבוצה וחשף שהוא בנה בחשאיות קבוצה משלו בשם The Pinnacle (בעברית: "הפסגה") אשר כללה את שון ספירס, וורדלו ו-FTR (דקס הרווד וקאש וילר) והמנג'ר שלה היה טולי בלנצ'רד.
ב-19 במאי בפרק של התוכנית Dynamite, קבוצת The Inner Circle נענתה לאתגר זה בחיוב.
עוד בספיישל Blood and Guts, ארגון ההיאבקות AEW הודיע שהיקארו שידה תגן על אליפות הנשים של AEW באירוע Double or Nothing נגד בריט בייקר אשר דורגה במקום הראשון בדירוג מחלקת הנשים.
ב-7 באפריל בפרק של התוכנית Dynamite, אלופי הזוגות של AEW, היאנג באקס (מאט ג'קסון וניק ג'קסון) תקפו את ג'ון מוקסלי ואדי קינגסטון ואף הצטרפו אל חבריו הוותיק, קני אומגה, בנוסף לחבריו של אומגה, ה-Good Brothers (דוק גאלוס וקארל אנדרסון) מארגון ההיאבקות Impact Wrestling.
ב-12 במאי בפרק של התוכנית Dynamite, היאנג באקס איתגרו את מוקסלי וקינגסטון לקרב על חגורות אליפות הזוגות שלהם באירוע Double or Nothing.
ב-31 במרץ בפרק של התוכנית Dynamite, קודי רודס הותקף על ידי חברו לשעבר, QT מרשל, שחבר לשורותיהם של ניק קומורוטו, אארון סולו ואנתוני אוגוגו, כשביחד שם קבוצתם נודע בתור The Factory (בעברית: המפעל).
ב-5 במאי במסגרת פרק הספיישל Blood and Guts, רודס גבר על מרשל, אך לאחר הקרב הוא הותקף על ידי אוגוגו, שהכה בעזרת נוקאאוט את רודס ולאחר מכן כיסה את גופו בדגל הממלכה המאוחדת.
שבוע לאחר מכן בפרק של התוכנית Dynamite, רודס איתגר את אוגוגו לקרב באירוע Double or Nothing.
קרב אחד בודד התקיים במהלך המופע המקדים אשר נודע בשם "The Buy In" ובו סרינה דיב הגנה על אליפות הנשים של NWA נגד ריהו.
בסיום, דיב הכניעה את ריהו ושמרה על תוארה לאחר שהשתמשה עליה במהלך הסרניטי לוק.
האירוע עצמו נפתח בקרב יחידים בין אדם פייג' לבריאן קייג'.
לאחר שקייג' היה מעורב בחוסר הבנה עם חבריו, ריקי סטארקס והוק, פייג' ניצל זאת לטובתו וביצע עליו את מהלך הסיום שלו, ה-Buckshot Lariat על מנת לנצח בקרב.
בקרב השני, היאנג באקס (מאט ג'קסון וניק ג'קסון) (שלוו לקרב על ידי ברנדון קאטלר) הגנו על אליפות הזוגות של AEW נגד ג'ון מוקסלי ואדי קינגסטון.
בסיום, היאנג באקס ביצעו על מוקסלי ארבע פעמים רצופות את מהלך ה-BTE Triggers כדי לנצח בקרב ולשמור על חגורות האליפות.
אז, התקיים קרב הקזינו באטל רויאל אשר קבע את הטוען לכתר הבא לאליפות העולם של AEW.
מתאבק העבר של ארגון ההיאבקות המתחרה, ה-WWE, ומתאבק ההווה של ארגון ההיאבקות היפני New Japan Pro-Wrestling (NJPW), ליאו ראש היה הכניסה המפתיעה שנכנס בתור הג'וקר.
ג'ונגל בוי ניצח בקרב הקזינו באטל רויאל לאחר שהדיח אחרון את כריסטיאן קייג'.
בקרב שבא לאחר מכן, קודי רודס (שלווה לקרב על ידי ארן אנדרסון) התמודד מול אנתוני אוגוגו (שלווה לקרב על ידי QT מרשל).
בסיום, רודס ביצע על אוגוגו את מהלך ה-Vertebreaker כדי לנצח בקרב.
לאחר מכן, מירו הגן על אליפות TNT של AEW נגד לאנס ארצ'ר (שלווה לקרב על ידי ג'ייק רוברטס).
מירו הגן בהצלחה על התואר לאחר שביצע על ארצ'ר את מהלך ה-Game Over שזיכה אותו בניצחון כתוצאה מהכנעה טכנית.
בקרב הבא, היקארו שידה הגנה על אליפות הנשים של AEW נגד ד"ר בריט בייקר (שלוותה לקרב על ידי רבל).
בייקר הכריחה את שידה להיכנע למהלך נעילת הלסת המכונה "Lockjaw" וכתוצאה מכך היא זכתה בתואר.
זכייה זו קטעה את שיא תקופת הכהונה של 372 ימים, שבו החזיקה שידה.
אז, דארבי אלין וסטינג התמודדו בקרב זוגות מול אית'ן פייג' וסקורפיו סקיי.
סטינג ביצע על סקיי את מהלך הסקורפיון דת' דרופ על מנת להעניק לו ולאלין את הניצחון בקרב.
בקרב הלפני אחרון, קני אומגה הגן על אליפות העולם של AEW נגד אורנג' קאסידי ופאק בקרב משולש.
קאסידי הצמיד את אומגה לאחר שביצע עליו את מהלך האורנג' פאנץ', אך בתום ספירת שתיים אומגה הפך את ההצמדה להצמדת Crucifix משלו אשר הספיקה לו כדי לנצח בקרב ולשמור על התואר בהצלחה.
לאחר מכן, השדרן טוני שיבאני הכריז שחבר היכל התהילה של ה-WWE, מארק הנרי, יצטרף כאנליסט לתוכנית Rampage אשר תעלה לאוויר בחודש אוגוסט ברשת הטלוויזיה TNT.
הקרב המרכזי היה קרב סטדיום סטמפיד בין קבוצת The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) לקבוצת The Pinnacle (קאש וילר, דקס הרווד, MJF, שון ספירס ווורדלו) (שלוו לקרב על ידי טולי בלנצ'רד).
ההתניה שעמדה על הפרק הייתה שאם קבוצת The Inner Circle מפסידה, היא חייבת להתפרק.
הקרב החל באצטדיון TIAA Bank Field, המשמש כמגרשה הביתי של קבוצת הפוטבול, ג'קסונוויל ג'אגוארס, אך לאט לאט התקדם לעבר אולם ה-Daily's Place.
ברגעי הסיום של הקרב, גווארה ביצע על ספירס את מהלך ה-630 סנטון בתוך הזירה על מנת להעניק לקבוצתו את הניצחון בקרב הסטדיום סטמפיד.
"Down for Whatever" הוא סינגל של הזמרת האמריקאית, קלי רולנד, בשיתוף פעולה עם קבוצת המפיקים The WAV.s.
השיר מופיע באלבום האולפן השלישי של רולנד, Here I Am.
השיר יצא לאור על ידי חברת התקליטים יוניברסל מוטאון רקורדס ב-26 באוקטובר 2011. השיר נכתב על ידי רדוואן, טדי סקי, ג'ימי ג'וקר ובילל חאג'י, והופק על ידי רדוואן, ג'ימי ג'וקר ו-The WAV.s.
נכון ליוני 2023, השיר הושמע למעלה מ-17 מיליון פעמים ביוטיוב, ולמעלה מ-7 מיליון פעמים בספוטיפיי.
אזורתאריךפורמטחברת תקליטיםהערות הממלכה המאוחדת 12 בספטמבר 2011להיט רדיו עכשוויאיילנד רקורדסאוסטרליה 31 באוקטובר 2011יוניברסל מיוזיק גרופאוסטריה 4 בנובמבר 2011 הורדה דיגיטלית גרמניה אירלנד 18 בנובמבר 2011 נורווגיה שווייץ בלגיה 20 בנובמבר 2011 פינלנדאיטליה לוקסמבורגפורטוגלספרד 21 בנובמבר 2011 סינגפורגרמניה 2 בדצמבר 2011תקליטור
"Down on Me" הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ב-30 בספטמבר 2014, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.
הוא נכתב והולחן על ידי אינטרנשיונל והופק על ידי אלון אוחנה וגיל מרום.
השיר הגיע למקום העשירי במצעד של מדיה פורסט.
השיר נכתב והולחן על ידי דנה אינטרנשיונל והופק על ידי אלון אוחנה וגיל מרום.
ביוני 2007 פורסם באינטרנט קטע מתוך שיר חדש של אינטרנשיונל, בשם "You Get Down on Me", בהפקה של הדי ג'יי האמריקאי ג'וניור ואסקס.
הוא הושמע באותו שבוע במסיבת גאווה של ליין ה–FFF במועדון האומן 17 בתל אביב-יפו.
מספר שנים לאחר מכן הוחלט לערוך את השיר מחדש בהפקתם של אלון אוחנה וגיל מרום כחלק מההרכב "Disiac", והוא הופץ כסינגל במאי 2014. אינטרנשיונל הופיעה עם השיר במצעד הגאווה בתל אביב חודש לאחר מכן.
כשהשיר יצא עופר ניסים הפיק לו רמיקס (בשם "You Get Down on Me").
הדבר נגנז, אך פורסם באינטרנט ביולי 2016 בשם "Down on Me 2016".
האודיו הרשמי של השיר פורסם ב-10 במאי 2014 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.
אזורתאריך יציאהפורמטחברת תקליטיםמקורכלל העולם10 במאי 2014הזרמת מוזיקה • הורדה דיגיטלית • תקליטורNMC
Dragon Age Inquisition הוא משחק תפקידים ממוחשב שהוא גם משחק עולם פתוח.
המשחק פותח על ידי חברת BioWare האמריקאית אשר שייכת לחברת EA ויצא ב-18 בנובמבר 2014.
עלילת המשחק סובבת סביב פיצוץ שהתרחש בשיחות שלום בין שתי קבוצות בעולם של המשחק: האבירים הטמפלרים והמכשפים האדומים אשר הורג את הסמכות הדתית באזור וגורם לחור בשמיים אשר ממנו יוצאים שדים.
הניצול היחיד של הפיצוץ הוא הגיבור של המשחק שמתעורר ללא זיכרון אך עם כתם ירוק על היד שמאפשר לסגור את החור.
האינקוויזיציה, קבוצה שמטרתה לעשות סדר בעולם ולנקום את מות הסמכות הדתית, מצטרפת לארגון.
המשחק הוא שילוב של שני ז'אנרים בסוגת המשחק הפתוח: יש בו 9 משימות ליניאריות ובאותו הזמן אזורים פתוחים שבהם אפשר לעשות משימות צד.
מערכת הלחימה כוללת 3 לוחמים בנוסף לדמות בה השחקן שולט בה הוא יכול לתת פקודות למשתתפים האחרים בצוות שנשלטים על ידי בינה מלאכותית.
דבר נוסף הוא מצב טקטי בו אפשר לתת פקודות בזמן הקרב בזמן שהקרב נעצר כדי לתת את הפקודות.
"Down Bad" (בעברית: "בְּמַצָּב רַע") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה הרביעית מתוך אלבומה ה-11 של סוויפט, The Tortured Poets Department.
"Down Bad" הוכלל כרצועה הרביעית שלו.
ב-11 באפריל נודע כי אורך השיר עומד על ארבע דקות ועשרים ואחת שניות.
השיר "Down Bad" עוסק בהתאהבות רגעית.
בפרשנות לשיר שפורסמה באמזון מיוזיק, סוויפט אמרה שכתבה את השיר והשוותה "הרעיון של להפציץ באהבה, כשמישהו מסעיר אותך, מהפנט אותך ואז פשוט נוטש אותך, הוא כמו חטיפה בידי חייזרים, כאילו נחטפת על ידי יצורים מעולם אחר".
בשיר, דמותה של סוויפט נתקלת בתחושה חולפת שהיא מתארת כ"אהבה קוסמית" ורואה את מושא אהבתה, "התאום שלי", כמהה להיחטף על ידי חייזרים.
מבחינה מוזיקלית, "Down Bad" הוא שיר סינת'-פופ, המתבטאים באמצעות שינויים דינמיים וקדנצות.
סוויפט שרה באמצעות סינקופה הברתית מעל הפקה אלקטרונית מאופקת עם בייסליין סינת'י.
כריס וילמן מוראייטי השווה את הפקת "Down Bad" לאלבום Midnights של סוויפט משנת 2022, וציין את "הגרוב המתפתל, שמעליו אפקט קול אלקטרוני מעוות המשמש כמעט כרצועה אינסטרומנטלית בפני עצמה".
מארק סאבאג' מה-BBC גם השווה את השיר ל-Midnights, והדגיש את ההפקה "העדינה והמבעבעת" עם "סינתיסייזרים רכים ותופים מעומעמים".
השיר בולט בכך שהוא מכיל את המספר הרב ביותר של קללות מכל שיריה של סוויפט, בשל השימוש החוזר במילה "fuck" בפזמון.
ג'ייסון ליפשוץ מבילבורד דירג את "Down Bad" במקום השישי מתוך 31 הרצועות באלבום The Tortured Poets Department, ותיאר אותו כ"אחת מהנאות הפופ הטהורות ביותר באלבום".
אוליביה הורן מ"פיצ'פורק" סברה כי השיר עובד "בזכות הניגוד בין הפזמון הבנאלי שלו לבין תיאורו של 'אהבה קוסמית'".
פין מקרדמונד מה"אייריש טיימס" הדגישה את מילות השיר הישירות, והשוותה אותן לעבודות קודמות של סוויפט מתוך 1989 ו-Folklore.
בובי אוליבייר מ-"NJ.com" בחר ברצועה זו כשיר הכי קליט באלבום.
ב"ניו יורקר", אמנדה פטרוסיץ' העריכה את הפשטות המילולית של "Down Bad" וסיכמה אותו כ"שיר מסוחרר על להרגיש חרא".
ווילמן דירג את "Down Bad" במקום ה-16 ברשימה המעודכנת שלו מאפריל 2024 של 75 השירים הטובים ביותר של סוויפט, וציין שלמרות שאינו אחד השירים הפואטיים ביותר באלבום, יש לו "אחד הגרובים הטובים ביותר, מושלם לכל ירידת מתח של מלכת אימונים מדוכאת".
פאלאק ג'ייסוואל ממגזין SLUG כינתה את "Down Bad" כ"המנון שהסוויפטיז תמיד משתוקקים לו", והוסיפה כי השיר לוכד את מהות הפצצת האהבה ואת ההתרגשות מהתאהבות באדם אחר.
ג'וש קורפ מ-"Uproxx" ראה ברצועה ייצוג לאופי המפואר וללא־ז'אנר של האלבום, אך סבר כי היא "אישית מאוד [...] עד כדי אי נוחות".
בביקורות פחות נלהבות, ג'ון וולמצ'ר מ-"Beats Per Minute" מתח ביקורת על השימוש המוגזם של סוויפט ב"שרשראות מטאפורות" במילות השיר, שלדבריו מדלל את התחושה הרגשית שהיא מבקשת להעביר, ולורה מולוי מ-NME ציינה שהרצועה מכילה כמה "שורות מעיקות".
מריה שרמן מ-"Associated Press" תיארה את השיר כ"סנטימנטלי מדי", שפגם במצב הרוח ה"מדיטטיבי" של האלבום.
"Down Bad" נכנס היישר לעשירייה הפותחת של מצעד הסינגלים הבריטי.
Downtime (בעברית: זמן השבתה) הוא מונח טכני המשמש לתיאור התקופה שבה מערכת, שירות או ציוד אינם פעילים או זמינים לשימוש.
זמן השבתה יכול להתרחש בשל תקלות טכניות, תחזוקה מתוכננת או בעיות חיצוניות כמו הפסקות חשמל.
זמן השבתה נמדד בדרך כלל באחוזים או ביחידות זמן כגון שעות או דקות.
זמן השבתה יכול להיגרם ממגוון סיבות:
תחזוקה מתוכננת: פעולות תחזוקה שוטפות כמו עדכוני תוכנה, בדיקות מערכת, ושדרוגי חומרה.
תחזוקה מתוכננת מאפשרת למנוע תקלות בלתי צפויות בעתיד.
תקלות טכניות: כשלים בחומרה או בתוכנה, כמו כשל בדיסק קשיח, באגים בתוכנה או כשלים ברשת.
תקלות טכניות יכולות להתרחש ללא התראה מוקדמת ולגרום להשבתה של מערכות קריטיות.
בעיות חיצוניות: הפסקות חשמל, אסונות טבע, או תקלות בתשתיות חיצוניות.
בעיות אלו נמצאות מחוץ לשליטת הארגון אך יכולות להשפיע רבות על פעילותו.
טעויות אנוש: שגיאות אנוש במהלך תחזוקה, ניהול מערכת, או תפעול שוטף.
טעויות אנוש יכולות לגרום לנזקים גדולים ולזמן השבתה ממושך.
ההשפעה של זמן השבתה תלויה במערכת ובשירותים המושפעים, וכוללת:
פגיעה בפרודוקטיביות: עובדים ולקוחות עשויים להיפגע מחוסר היכולת להשתמש במערכות או בשירותים.
חוסר היכולת לבצע משימות באופן רציף יכול להוביל לירידה בפרודוקטיביות.
אובדן הכנסות: עסקים עלולים לאבד הכנסות כתוצאה מאי-יכולת לספק שירותים או מוצרים ללקוחות.
כל דקה של השבתה יכולה לעלות לחברה כסף רב.
פגיעה במוניטין: זמן השבתה ממושך או תכוף עלול לפגוע במוניטין החברה ולגרום לאובדן אמון מצד הלקוחות.
לקוחות עשויים לעבור למתחרים אם הם חווים השבתות רבות.
עלויות תיקון: עלויות תיקון ושיקום המערכות לאחר זמן השבתה יכולות להיות גבוהות.
תיקון נזקים ושחזור נתונים יכולים לדרוש משאבים רבים.
כדי למזער את השפעת זמן ההשבתה, חברות וארגונים משתמשים בשיטות שונות:
תוכניות תחזוקה מתוכננת: תכנון וביצוע תחזוקה מונעת כדי למנוע תקלות.
תחזוקה מונעת מאפשרת לזהות בעיות פוטנציאליות לפני שהן הופכות לתקלות קריטיות.
מערכות גיבוי ושחזור: שימוש במערכות גיבוי ושחזור נתונים כדי להבטיח את המשכיות השירות במקרה של תקלות.
גיבויים תקופתיים מאפשרים לשחזר מערכות במהירות.
תשתיות יתירות: הקמת תשתיות יתירות כמו שרתים וגיבויים גאוגרפיים כדי לשמור על זמינות גבוהה של השירותים.
יתירות מאפשרת המשכיות עבודה גם במקרה של כשל.
ניטור ובקרה: מערכות ניטור ובקרה המאפשרות זיהוי מוקדם של תקלות ותגובה מהירה לתקלות.
ניטור רציף מאפשר לזהות בעיות בזמן אמת ולטפל בהן לפני שהן משפיעות על המערכת.
הפסקות חשמל: הפסקת חשמל רחבת היקף יכולה לגרום לזמן השבתה משמעותי בשירותי אינטרנט, תחבורה ותקשורת.
דוגמאות לכך כוללות סופות טבע, כשלים בתחנות כוח או תקלות בתשתיות חשמל.
כשלי שרתים: כשלים בשרתים מרכזיים של חברות טכנולוגיה יכול לגרום להשבתה של אתרי אינטרנט ושירותים מקוונים.
לדוגמה, קריסת שרתים של ספק שירותי ענן יכולה להשבית אתרים רבים בו זמנית.
מתקפות סייבר: מתקפות סייבר כמו התקפות DDoS או פריצות למערכות יכולים לגרום לזמן השבתה ממושך.
מתקפות אלו עלולות להשבית את המערכות ולהשפיע על משתמשים רבים.
זמן השבתה נמדד בדרך כלל באחוזים מהזמן הכולל שבו המערכת אמורה לפעול.
לדוגמה, אם מערכת מיועדת לפעול 24 שעות ביממה ו-4 שעות מתוכן היא מושבתת, זמן ההשבתה יהיה 16.67%.
מדידת זמן השבתה מאפשרת לארגונים להעריך את זמינות המערכות ולזהות מגמות ובעיות תפקוד.
בדיקות תקופתיות: ביצוע בדיקות תקופתיות של המערכות והציוד כדי לזהות בעיות פוטנציאליות.
שדרוגי תוכנה וחומרה: עדכונים ושדרוגים למערכות כדי לשפר את הביצועים ולהפחית את הסיכוי לתקלות.
אימונים והכשרות: הכשרה ואימון של צוותי התפעול והתחזוקה כדי להפחית את הסיכון לטעויות אנוש.
בהסכמי רמת שירות (SLA), נהוג לציין ערך אחוזי (לחודש או לשנה) המתקבל מחלוקת סך כל תקופות ההשבתה בזמן ההתייחסות הכולל (כמו חודש).
לדוגמה, השבתה של מעל 1% בשנה או יותר עשויה להיחשב כבלתי מקובלת עבור שרת אינטרנט, והשבתה של מעל 0.1% לרוב אינה מקובלת עבור מסחר אלקטרוני ושימושים תעשייתיים.
תפקיד מתכנן הרשת הוא להבטיח שלא תתרחש השבתת רשת.
כאשר זה קורה, מערכת מעוצבת היטב תצמצם את השפעות ההשבתה על ידי השבתות מקומיות שיכולות להתגלות ולהתוקן בהקדם האפשרי.
תהליך זיהוי תקלות - ניטור רשת - ושחזור הרשת למצב פעולה נורמלי - כרוך בצוות תמיכה שיכול לזהות בעיה, לעיתים קרובות נדרש צוות נפרד לטיפול בפניות משתמשים במהלך השבתה.
השבתה מתוכננת היא תוצאה של פעילות מתוכננת על ידי הבעלים של המערכת ו/או ספק השירות.
השבתות אלו, המתוזמנות בדרך כלל במהלך חלון תחזוקה, יכולות לכלול פעולות כמו תחזוקה דחויה, אבחון תקלות, תיקוני חומרה, עדכוני תוכנה ועוד.
עבור רוב האתרים, קיימות שירותי ניטור אתרים.
שירותי ניטור אלו בודקים זמני השבתה ופעילות משתמשים באתר.
זמן השבתה יכול להתייחס גם לזמן שבו הון אנושי או נכסים אחרים מושבתים.
לדוגמה, אם עובדים נמצאים בפגישות או שאינם מסוגלים לבצע את עבודתם עקב מגבלה אחרת, הם מושבתים.
זה יכול להיות יקר, ונגרם כתוצאה מהשבתה של נכס אחר (כגון מחשבים או מערכות).
"Down" הוא שיר של הזמר הבריטי ג'יי שון בהשתתפות הראפר האמריקאי ליל ויין.
השיר יצא בצפון אמריקה כסינגל הבכורה שלו מאלבומו הראשון שם, All or Nothing.
בשווקים אחרים, כולל בריטניה, השיר משמש כסינגל המוביל של ג'יי שון מתוך אלבום האולפן השלישי שלו.
השיר הופק על ידי ג'יי-רמי ובובי באס, והוא הסינגל השביעי הנמכר ביותר מ-2009 וקיבל את תואר הפלטינה במספר מדינות.
השיר המשיך ומכר שישה מיליון עותקים בארצות הברית.
"Down" (גרסה נקייה בהשתתפות ליל ויין) – 3:32
"Down the Highway" הוא שיר של הזמר האמריקאי בוב דילן.
השיר הוקלט ב-9 ביולי 1962 באולפן A, אולפני קולומביה בניו יורק, בהפקתו של ג'ון האמונד.
השיר יצא לאור באלבום The Freewheelin' Bob Dylan ב-27 במאי 1963. זהו שיר אהבה בצורת בלוז 12 תיבות, שדילן סיפר לחברתו סוז רוטולו שהוא כתב עליה.
דילן כתב לחברתו סוז רוטולו ביולי 1962, והזכיר כי "Down the Highway" היה אחד משני שירים בסשן הקלטות שנערך לאחרונה והתייחס אליה.
השיר הוא בלוז 12 תיבות, שייתכן שנכתב בהשראת עבודתם של רוברט ג'ונסון וביג ג'ו ויליאמס.
גרסת מונו של רצועת האלבום יצאה בשנת 2010 באלבום The Original Mono Recordings.
המבקר פול ויליאמס אמר שמתוך שישה "שירי אהבה כאלה או אחרים" שהוקלטו על ידי דילן ביולי 1962, שכולם מראים השפעת בלוז, "Down the Highway", שיר על בדידות, הוא היחיד מהם ש"מביע מצוקה אמיתית".
אוליבר טרייגר שיבח את השירה ה"קתרטית" ואת "תבנית הגיטרה המדהימה של דילן" ברצועה.
צ'יק אובר, שכתב ביקורת על בוב דילן עבור טמפה ביי טיימס, בחר את השיר כאחד משלושת הטובים ביותר באלבום.
בהערות האלבום של בוב דילן, בנוגע לשיר "Down the Highway", דילן הסביר לנאט הנטוף: "מה שהפך את זמרי הבלוז האמיתיים לכל כך גדולים הוא שהם היו מסוגלים לציין את כל הבעיות שהיו להם; אבל באותו הזמן, הם עמדו מחוץ לבעיות ויכלו להסתכל עליהן.
דילן מעולם לא ביצע את השיר בהופעה חיה.
הווארד סונס קרא לביוגרפיה שכתב על דילן Down the Highway: the Life of Bob Dylan, על שם השיר.
אנשי הצוות של ההקלטות מ-9 ביולי 1962 באולפן A, אולפני קולומביה בניו יורק.
בוב דילן - שירה, גיטרת קצב
ג'ורג' קנור, פיט דורייה - מהנדס
Dream Theater (בתרגום חופשי: תיאטרון חלומות) היא להקת פרוגרסיב מטאל אמריקנית שנוסדה בשנת 1985 על ידי ג'ון פטרוצ'י, ג'ון מיונג ומייק פורטנוי כשהיו סטודנטים במכללת ברקלי למוזיקה.
בתחילת דרכה, נקראה הלהקה בשם Majesty.
למרות מספר שינויים בהרכב הלהקה, נשארו בה שלושת מייסדיה יחד עם ג'יימס לאברי וג'ורדן רודס עד לעזיבתו של פורטנוי בספטמבר 2010. באפריל 2011, לאחר שנערכו מבחנים להחלפתו של פורטנוי, הוכרז על בחירתו של מייק מנג'יני כמתופף החדש של הלהקה.
ב־25 באוקטובר 2023 הודיעה הלהקה על חזרתו של מייק פורטנוי לשורות הלהקה במקומו של מנג'יני.
נכון לשנת 2010, נמכרו מעל 10 מיליון אלבומים ו־DVD המתעדים הופעות וקליפים של הלהקה ברחבי העולם.
חברי הלהקה נודעים כבעלי מיומנות טכנית גבוהה בכלי נגינתם ועל כך זכו בתארים ממגזיני מוזיקה שונים.
לאחר סקר שערך המגזין MusicRadar בספטמבר 2010, בחר העיתון בג'ון מיונג לתואר הבסיסט הטוב ביותר בכל הזמנים".
לפי סקר שערך אותו מגזין במרץ 2011, זכה ג'ון פטרוצ'י במקום השני ברשימת "20 הגיטריסטים הטובים ביותר של המטאל אי פעם".
מייק פורטנוי, מתופף הלהקה, זכה ב-23 פרסים מהמגזין Modern Drummer ואילו קודמו, מייק מנג'יני, קבע חמישה שיאים בתחרות המתופף המהיר בעולם.
בנובמבר 2010 נכנסה הלהקה להיכל התהילה של המוזיקה בלונג איילנד.
ב-9 באפריל 2013 זכה האלבום "Images and Words" בתואר אלבום המטאל הטוב ביותר במצעד "March Metal Madness" של "Loudwire" (שנערך בשיטת ראש בראש) לאחר שניצח אלבומים של הלהקות "דיו", "AC/DC", ג'ודס פריסט, "מגדת'" ולבסוף גם את "Master of Puppets" של "Metallica", כאשר זכות ההצבעה ניתנה לקהל המעריצים.
אלבומה ה-12 של הלהקה שיצא ב-23 בספטמבר 2013, מכר כ-34,000 עותקים בשבוע הראשון ובמצעד הבילבורד הגיע למקום ה-7.
בספטמבר 1985 שני סטודנטים בקולג' ברקלי למוזיקה בבוסטון, הגיטריסט ג'ון פטרוצ'י וחברו הבסיסט ג'ון מיונג, חיפשו שותפים כדי להרכיב להקה ולנגן בזמנם הפנוי.
באחד הימים נתקלו במתופף מייק פורטנוי באחד מחדרי החזרות של הקולג' ולאחר מספר ימים של שיחות החליטו לנסות ולהקים להקה יחדיו.
השלישייה החלה את דרכה בעזרת ביצוע גרסאות כיסוי ללהקות איירון מיידן וראש באולפני החזרות בברקלי.
שם הלהקה הנבחר, "מג'סטי" (Majesty), עלה בעת שחברי הלהקה חיכו בתור לקנות כרטיסים להופעה של להקת "ראש" והאזינו במהלך ההמתנה לאחד משיריה, Bastille Day; פורטנוי תיאר את אותו שיר "majestic" (מלכותי), ואז הוחלט לקרוא ללהקה בשם זה.
כדי למלא את המקומות הנותרים בלהקה, פטרוצ'י יצר קשר עם חברו לתיכון וללהקות עבר, קווין מור, ביקש ממנו להצטרף בתור קלידן וזה נעתר לבקשה.
כמו כן, גייסו חברי הלהקה את כריס קולינס להצטרף בתור סולן לאחר ששמעו את יכולותיו הווקאליות בביצוע גרסת כיסוי לשיר "Queen of the Riech" של להקת Queensrÿche.
לוחות הזמנים העמוסים של פורטנוי, מיונג ופטרוצ'י אילצו אותם לנטוש את לימודיהם האקדמיים על מנת להתמקד ביצירת המוזיקה שלהם.
מור אף הוא עזב את הקולג' בו למד, אוניברסיטת פרדוניה, כדי להתרכז בעיסוקו בלהקה.
בתחילת שנת 1986 הופיעה הלהקה בסביבת העיר ניו יורק והקליטה קלטת דמו בשם The Majesty Demos אותה הפיצו באזור.
בששת החודשים הראשונים להפצתה במהדורה מוגבלת, אזלו מהמדפים כאלף עותקים של הקלטת.
קלטת זו נמכרת גם היום בפורמט המקורי, על אף שההוצאה זמינה כהוצאת CD רשמית של הלהקה בחסות חברת התקליטים YtseJam Records.
בנובמבר של אותה שנה, פוטר כריס קולינס מהלהקה.
לאחר שנה שבה ניסו חברי הלהקה למצוא סולן במקומו של קולינס, הצטרף אליהם צ'ארלי דומיניצ'י שהיה מבוגר בשנים ומנוסה יותר מהם.
עם היציבות שהביא דומינצ'י, חזרה הלהקה להופיע וזכתה בחשיפה ניכרת.
מיד לאחר צירופו של דומיניצ'י, להקה אחרת בשם Majesty מלאס וגאס איימה בהליכים משפטיים כנגד הלהקה בשל פגיעה בקניין רוחני ולכן נאלצו חבריה לשנות את שמה.
לאחר שבחנו מספר אפשרויות, קיבלו את הצעתו של הווארד פורטנוי, אביו של מייק, להשתמש בשם "Dream Theater" כשמו של בית קולנוע שניהל האב בקליפורניה.
עם שמם החדש והיציבות שהוקנתה ללהקה, התמקדה Dream Theater בכתיבת חומר חדש ובמקביל הופיעה בניו יורק ובמדינות השכנות.
הדבר משך את תשומת לבם של חברת התקליטים Mechanic Records ובסופו של דבר חתמה הלהקה על החוזה הראשון שלה עם החברה ב-23 ביוני 1988. באותה תקופה החלה הלהקה בהקלטות של אלבום הבכורה שהתקיימו באולפני Kajem Victory בגלדוויין, פנסילבניה.
הקלטת רצועות הבסיס נמשכה כעשרה ימים והאלבום כולו הושלם כעבור שלושה שבועות.
בשנת 1989 יצא לאור האלבום "When Dream and Day Unite" ולא זכה להד נרחב בקרב המעריצים, בניגוד לציפיות הלהקה.
עקב הפרת ההתחייבויות הפיננסיות של חברת התקליטים ללהקה, נאלצה Dream Theater להופיע באזור העיר ניו יורק.
מסע ההופעות לקידום האלבום כלל רק חמש הופעות שכולן היו בסביבה המקומית.
הופעתה הראשונה של הלהקה במסע זה נערכה כמופע חימום ללהקת זברה במועדון סאנדאנס בבאי שור, ניו יורק.
לאחר ההופעה הרביעית בסבב ההופעות, פוטר הסולן דומיניצ'י על ידי שאר חברי הלהקה בטענה כי קולו אינו תאם את הסגנון שהם רצו.
עם זאת, זמן קצר לאחר הפיטורין ביקשה להקת הנאו פרוג מריליון מ-Dream Theater להופיע כלהקת חימום בהופעתם במועדון הריץ' שבניו יורק.
בכך ניתנה לדומיניצ'י הזדמנות אחרונה להופיע עם הלהקה כסולן ראשי.
רק כעבור שנתיים מצאו חברי הלהקה סולן מחליף.